Tagja volt a 2015-ös U17-es Európa-bajnokságon bronzérmes és a hazai rendezésű 2018-as junior világbajnokságon aranyérmet szerző csapatnak is. Utóbbi tornán bekerült az All Star-csapatba is. 2017 októberében Kim Rasmussen behívta a felnőtt válogatott keretébe is. Tagja volt a 2019-es világbajnokságra utazó 18 fős keretnek. A csoportmérkőzések alatt tartalékként nem lépett pályára, Rasmussen az Argentína és Franciaország elleni helyosztókra cserélte be a keretbe, Faluvégi Dorottya helyére.